Blaen-y-coed

Pentref bychan yn Sir Gaerfyrddin yw Blaen-y-coed. Fe'i lleolir ar ffordd wledig tua 9 milltir i'r gogledd o Gaerfyrddin a thua 4 milltir i'r gorllewin o bentref Cynwyl Elfed, yng ngogledd y sir.

 Gwybodaeth am y pentref 
Mae'r pentref yn cynnwys 17 tŷ, capel, blwch post a chwpwl o ffermydd cyfagos. Mae hefyd yn gartref i safle gwersylla a charafanio Woodland Rise.

 Enwogion 
chwith|bawd|Capel a festri Blaen-y-coed a leolir yn y pentref
Ganed y bardd Howell Elvet Lewis (Elfed) tua 2 filltir o'r pentref yn 1860. Roedd yn byw yn ei blentyndod mewn bwthyn o'r enw 'Y Gangell', sydd nawr yn amgueddfa o'i fywyd. Roedd yn pregethu yn yr ardal a chapel Blaen-y-coed oedd capel y teulu. Rhoddodd ei bregeth gyntaf yng nghapel Pen-y-bont. Roedd Elfed yn derbyn ei addysg gynnar yn festri'r capel a cyn hynny yn derbyn ei addysg yn llofft stabl un o'r ffermydd.

Mae gan y capel ffenestr goffa oedd yn rhodd gan Gapel Gymraeg Annibynwyr Kings Cross (Llundain) a gaeodd i lawr. Mae Elfed wedi cael ei gladdu yn fynwent y capel.

Cyfeiriadau

Categori:Cynwyl Elfed
Categori:Pentrefi Sir Gaerfyrddin